Վիվիան Գորնիք

Վիվիան Գորնիք (անգլ.՝ Vivian Gornick, հունիսի 14, 1935(1935-06-14), Բրոնքս շրջան, Նյու Յորք, Նյու Յորք, ԱՄՆ), ամերիկացի արմատական ֆեմինիստ քննադատ, լրագրող, էսսեիստ և հուշագիր։


== Նախապատմություն ==
1957 թվականին Վիվիան Գորնիքը Նյու Յորքի քաղաքային քոլեջից ստացել է արվեստի բակալավրի աստիճան, իսկ 1960 թվականին Նյու Յորքի համալսարանից՝ արվեստի մագիստրոսի կոչում։


== Գործունեություն ==
1969 - 1977 թվականների ընթացքում եղել է Village Voice թերթի լրագրող։ Նրա աշխատանքները տպագրվել են նաև Նյու Յորք Թայմս, The Nation,  Atlantic Monthly և շատ այլ թերթերում։ 1969 թվականին Շուլամիթ Ֆայրսթոունն ու Էնն Կոեդտը հիմնել են արմատական ֆեմինիստական «Նյու Յորքի արմատական ֆեմինիստներ» խմբակը:{{{1}}}։  Նոր խմբակ ստեղծելու նրանց ցանկությանն աջակցել է Գորնիքը 1969 թվականին Village Voice-ում տպագրված իր «Պատմության հաջորդ մեծ պահը նրանցն է» հոդվածով։  Այս էսսեի վերջում հայտարարվել է խմբի ստեղծման մասին և ներառվել է կոնտակտային հասցե և հեռախոսահամար, որով զգալի հետաքրքրություն է առաջացրել ապագա անդամների մոտ:{{{1}}}։
Գորնիքը հրատարակել է նաև տասնմեկ գիրք, որոնցից ամենավերջինը՝ The Odd Woman and the City, հրատարակվել է 2015 թվականի մայիսին։
Դասավանդում է Նյու Յորքի «Նյու Սքուլ» մասնավոր համալսարանում։ 2007–2008 ուսումնական տարում եղել է Հարվարդի համալսարանի Ռեդկլիֆի ինստիտուտի աշխատակից, իսկ 2015 թվականին հանդիսացել է Բեդելի վաստակավոր հրավիրյալ պրոֆեսոր Այովայի համալսարանի ոչ գեղարվեստական գրվածքների ծրագրում։
2021 թվականի մարտին ոչ գեղարվեստական արձակի համար արժանացել է «Վինդեմ -Քեմփբելի գրականության մրցանակներ» գրական մրցանակին։


== Վիվիան Գորնիքի գրքեր ==
«Ալի Մահմուդին փնտրելիս․ ամերիկուհին Եգիպտոսում» (1973, «Սաթրդեյ Ռիվյու Պրես» հրատարակչություն) (Առաջադրվել է 1974 թվականի Գրքի ազգային մրցանակի)
«Ամերիկյան կոմունիզմի ռոմանտիկան» (1977, «Բեյսիք Բուքս», նոր հարատարակություն՝ 2020)
«Էսսեներ ֆեմինիզմի մասին» (1978, «Հարփեր & Ռոու»)
«Կանայք գիտության մեջ. Դիմանկարներ անցումային աշխարհից» (1983, «Սայմոն & Շուստեր»)
«Դաժան հավելվածներ. Հուշագիր» (1987, «Ֆարրար, Շտրաուս և Ժիրու»)
«Աչքի մակարդակին հասնելիս» (1996, «Բիքոն Պրես»)
«Սիրո վեպի ավարտը» (1997, «Բիքոն Պրես», Առաջադրվել է 1997 թվականին Գրաքննադատների ազգային շրջանակի մրցանակի համար)
«Իրավիճակ և պատմություն. Անձնական պատմվածքի արվեստը» (2001, «Ֆարրար, Շտրաուս և Ժիրու»)
«Եսի մենությունը. Էլիզաբեթ Քեդի Սթենթոնի մասին մտածելիս» (2005, «Ֆարրար, Շտրաուս և Ժիրու»)
«Տղամարդիկ իմ կյանքում» (2008, «MIT Պրես», Գրաքննադատների ազգային շրջանակի մրցանակի եզրափակչի մասնակից)
«Կանայք գիտության մեջ. Այն ժամանակ և հիմա» (2009, «Ֆեմինիստ Պրես»)
«Հին երազանք» (Սեպտ․/Հոկտ․ 2010, Բոստոն Ռիվյու)
«Էմմա Գոլդման․ Հեղափոխությունը՝ որպես կյանքի ուղի» (2011, Եյլի համալսարանի հրատարակություն, 2011 թվականի հրեական գրքի ազգային մրցանակի եզրափակչի մասնակից)
«Տարօրինակ կինն ու քաղաքը» (May 2015, «Ֆարրար, Շտրաուս և Ժիրու»)
«Անավարտ բիզնես. Քրոնիկ վերընթերցողի գրառումներ» (2020, «Ֆարրար, Շտրաուս և Ժիրու»)


== Էսսեների ընտրանի ==
«Ինչ է նշանակում անկախությունն ինձ համար»՝ ընդգրկված Քեթի Հանաուերի 2002 թվականի The Bitch in the House: 26 Women Tell the Truth about Sex, Solitude, Work, Motherhood and Marriage վերնագրված Նյու Յորք Թայմսի ամենավաճառվող ակնարկների անթոլոգիայում։


== Ծանոթագրություններ ==


== Արտաքին հղումներ ==
Works by or about Վիվիան Գորնիք in libraries (WorldCat catalog)
Interview with Gornick in the Boston Review at the Wayback Machine (archived December 13, 2010)
Elaine Blair (Winter 2014)։ «Vivian Gornick, The Art of Memoir No. 2»։ The Paris Review 
"The Next Great Moment in History Is Theirs", 1969 Village Voice article